เรื่องร้องเรียน (กีดขวาง,ทางเท้า,ความสะอาด) วันที่ 2022-09-10 03:55:48 — แขวงทุ่งมหาเมฆ เขตสาทร กรุงเทพมหานคร
แจ้งปัญหาทางเท้า 
ภาพถ่าย ณ วันที่ 09/09/22

บริเวณเดิม ที่เคยแจ้งไปตั้งแต่เดือนมิถุนายน 2022 รวมแล้วเป็นเวลากว่า 100 วัน ที่เทศกิจไม่สามารถแก้ไขปัญหาได้เลย แค่ถ่ายรูป เพื่อจบงานในแอพ

* ไม่เคยมีการปรับแบบที่ติดไว้ 2,000 บาทจริง ๆ
* ถ้าคุณไม่สามารถปฏิบัติหน้าที่ได้ ควรให้คนที่เค้าพร้อมมาปฏิบัติแทน แบบนี้มันกีดขวางความเจริญ

(เจ้าหน้าที่ที่ปฏิบัติงานด้วยความสุจริต ขอเป็นกำลังใจให้ค่ะ)

มีการตั้งร้านแผงลอยบนทางเท้า หน้าตึกบางกอกซิตี้ทางเวอร์ ทั้ง ๆที่มีป้ายติดไว้ว่า "ห้ามจำหน่ายสินค้า ฝ่าฝืนปรับ 2,000 บาท" ทำให้เกิดปัญหาดังนี้

1. ทางเดินเท้าติดขัดเมื่อมีคนหยุดซื้อของ 2. กินที่ทางเดินเท้า จนต้องเดินเบียดกัน 
3. คนทุพพลภาพ เช่น คนใช้วีลแชร์ สัญจรไม่สะดวก ***
4. มีขยะที่เกิดจากทางร้านที่มาตั้งแผง 
5. ไม่เป็นระเบียบ
6. สิ่งของของร้านค้า และรถของร้านค้าจอดกีดขวางทางสัญจรบนถนน อันนี้สำคัญมาก ๆเพราะเป็นช่วงที่เลี้ยวมาจากหัวมุมถนน แล้วเสี่ยงอุบัติเหตุ

--- ถ้าวันใดมีอุบัติเหตุ จะเอาข้อความที่ส่งในแอพหลาย ๆรอบไปแจ้งว่า แจ้งเจ้าหน้าที่ผ่านแอพ Traffy Fondue หลายรอบแล้ว แต่ก็เพิกเฉยเป็นเวลากว่า 100 วัน จนทำให้เกิดอุบัติเหตุ ---

สาทรเป็นเขต CBD (Central business district) ไม่ควรมีการตั้งแผงลอยแบบนี้ แล้วร้านค้าเหล่านี้ละเมิดกฎหมายได้อย่างไร คนอื่นเค้าทำมาหากิน ทำธุรกิจหน้าร้านก็ต้องเสียค่าเช่าที่ แบบนี้เอาเปรียบ และเห็นแก่ตัวเกินไปมาก ๆ 

หรือทางร้านแผงลอย มีการจ่ายค่าเช่าที่ให้ใคร? ถึงยังขายได้ทุกวัน อันนี้น่าคิด